ไทย เดินหน้าแก้ปัญหาและวางระบบบริหารจัดการขยะอาหาร (Food waste) ให้แล้วเสร็จ เพื่อลดปริมาณขยะเปียกในประเทศที่มีอยู่ถึงร้อยละ 60
ไทย เดินหน้าแก้ปัญหาและวางระบบบริหารจัดการขยะอาหาร (Food waste) ให้แล้วเสร็จ เพื่อลดปริมาณขยะเปียกในประเทศที่มีอยู่ถึงร้อยละ 60          นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม กล่าวบนเวทีสัมมนาผู้มีส่วนได้ส่วนเสียจากการผลิตและบริโภคที่เป็นมิตรต่อสิ่งแวดล้อมอาเซียน ภายใต้หัวข้อ "SCP และ Circular Economy ผ่านการท่องเที่ยวอย่างยั่งและการจัดการขยะอาหาร" จัดโดย สำนักงานนโยบายและแผนทรัพยากรธรรมชาติและสิ่งแวดล้อม (สผ.) ร่วมกับ SCP Facility (SCP) ว่า ได้มีการแลกเปลี่ยนประสบการณ์ มุมมอง และบทเรียนที่ได้จากการดำเนินงานเกี่ยวกับเศรษฐกิจหมุนเวียนผ่านการท่องเที่ยวอย่างยั่งยืนและการจัดการขยะอาหารและเสริมสร้างความรู้ความเข้าใจกับผู้มีส่วนได้ส่วนเสียที่เกี่ยวข้อง เนื่องจากการผลิตและการบริโภคที่ยั่งยืนเป็นสิ่งสำคัญที่อยู่ในเป้าหมายการพัฒนาที่ยั่งยืน เป้าหมายที่ 12 โดยเน้น 3 เรื่อง คือ เศรษฐกิจหมุนเวียน (Circular Economy) เน้นการนำขยะพลาสติกมาใช้  การท่องเที่ยวอย่างยั่งยืน และขยะอาหาร (Food waste) กำลังเป็นปัญหาที่ทั่วโลกกังวล เพราะ 1 ใน 3 ของอาหารที่ผลิตแล้วถูกทิ้งกลายเป็นขยะอาหาร           ประเทศไทยมีขยะเปียกเยอะและต้องหาแนวทางบริหารจัดการอาหารก่อนที่จะหมดอายุลง ที่ผ่านมาไทยยังไม่มีระบบบริหารจัดการเรื่องนี้ ถือเป็นเรื่องจำเป็นที่ต้องเร่งดำเนินการเพื่อลดปริมาณขยะไม่จำเป็นลง ขณะนี้ในไทยมี Thai SCP เป็นเครือข่ายเชื่อมโยงในรูปแบบอาสาสมัคร ซึ่งไทยมีปริมาณขยะเปียกมากถึงร้อยละ 60 จากขยะทั้งหมดทั่วประเทศ 28 ล้านตัน           ปลัดกระทรวงทรัพยากรธรรมชาติและสิ่งแวดล้อม กล่าวย้ำว่า ถึงเวลาที่ไทยต้องมีมาตรการแก้ปัญหาขยะเปียกอย่างเป็นระบบ เพื่อลดปริมาณขยะอาหาร (Food waste) ลดลง คาดว่าจะเห็นระบบชัดเจนภายในปีนี้ ควบคู่กับสร้างเครือข่ายเชื่อมโยงทั้งระบบ